SIARAN MEDIA CYBERSECURITY MALAYSIA BANTU BAIKPULIH DATA JABATAN DAN AGENSI KERAJAAN YANG TERLIBAT BANJIR SERI KEMBANGAN, 5 JANUARI 2015 - Kementerian Sains, Teknologi dan Inovasi (MOSTI) melalui agensinya, CyberSecurity Malaysia, pusat pakar keselamatan siber Negara, akan membantu jabatan-jabatan serta agensi kerajaan di negeri-negeri yang terlibat dengan banjir dengan menyediakan perkhidmatan Pemulihan Data (Data Recovery). Pemulihan data merupakan satu proses di mana data penting serta maklumat kritikal sesebuah jabatan serta agensi kerajaan yang telah musnah atau rosak akibat banjir dapat dibaikpulih semula. ini akan disediakan melalui "Perkhidmatan pemulihan data kepakaran dan kerjasama strategik CyberSecurity Malaysia dan Unit Pemodenan Tadbiran dan Perancangan Pengurusan Malaysia (MAMPU), Jabatan Perdana Menteri dalam bidang Forensik Digital, di mana ianya disediakan kepada semua jabatan serta agensi kerajaan yang terlibat dengan musibah banjir baru- baru ini," kata YB Datuk Dr. Ewon Ebin, Menteri Sains, Teknologi dan Inovasi. (1/2)
Perkhidmatan ini dapat membantu jabatan serta agensi kerajaan membaikpulih dan menyelamatkan data serta maklumat dan meneruskan operasi mereka dengan menawarkan perkhidmatan kepada rakyat. "Dengan kepakaran dan kelengkapan prasarana yang sedia ada, sudah pasti perkhidmatan ini dapat membantu jabatan serta agensi kerajaan membaikpulih dan menyelamatkan data serta maklumat dan meneruskan operasi mereka dengan menawarkan perkhidmatan secara berterusan kepada rakyat setelah keadaan banjir kembali pulih nanti," tambah Datuk Dr. Ewon lagi. CyberSecurity Malaysia telah memperkukuhkan kerjasama dengan MAMPU dalam bidang Tadbir Urus, Risiko dan Pematuhan Keselamatan Maklumat (Information Security Governance, Risk and Compliance (ISGRC) bagi membantu jabatan serta agensi kerajaan mengukur tahap ketersediaan dan inisiatif dalam keselamatan siber, pelaksanaan pensijilan Information Security Management System (ISMS), pelaksanaan latih amal pengurusan kesinambungan perkhidmatan dan (Business Continuity Management) dan pemulihan bencana (Disaster Recovery) di agensi sektor awam. Kerjasama ini telah dimeterai dalam majlis MoU yang diadakan pada 30 Disember 2014. Bagi mendapatkan perkhidmatan pemulihan data ini, jabatan serta agensi kerajaan boleh menghubungi CyberSecurity Malaysia di talian 1-300-88-2999. (2/2)